ཀྲུང་དབྱང་སྒྲིག་ཨུ་དང་ཀྲུང་དབྱང་རྩ་འཛུགས་པུའུ་གཉིས་ཀྱིས་མཉམ་སྒྲུབ་སྒོས་སྤེལ་བའི་རྫོང་ཨུའི་དབང་ཆ་ཡོངས་བསྒྲགས་དང་མངོན་གསལ་དུ་གཏོང་བའི་འཆར་བཀོད་སྒྲིག་གཞི་བྱ་བའི་བསམ་འཆར།ཞེས་པའི་ཁྲོད།རྒྱལ་ཡོངས་ཀྱི་ཁོངས་ནས་རྫོང་རིམ་པའི་དབང་ཆའི་བཅོས་བསྒྱུར་ཐད་ཀྱི་ཚོད་ལྟའི་གནས་གཞི་བཙུགས་ནས་རྫོང་ཨུ་ཧྲུའུ་ཅིའི་དབང་ཆ་དེ་ཚད་ལྡན་ཅན་དུ་བསྒྱུར་དགོས་པ་འཁོད་འདུགདུས་ཡུན་རིང་བོར་ཀྲུང་གོའི་རྫོང་རིམ་པའི་ལམ་ལུགས་སྒྲིག་གཞིའི་གནད་དོན་བཅོས་བསྒྱུར་ཐད་ལ་ཞིབ་འཇུག་བྱས་མྱོང་བའི་ཧི་ནན་སྤྱི་ཚོགས་ཚན་རིག་ཁང་གི་ཡོན་ཀྲང་ཁྲང་ཡུས་ཞིན་གྱིས་གསུངས་དོན།ལམ་ལུགས་སྒྲིག་གཞི་ཆ་ཚང་དུ་གཏོང་བ་དང་།རྫོང་རིམ་པའི་དབང་ཆ་ཡོངས་བསྒྲགས་དང་མངོན་གསལ་དུ་གཏོང་བའི་ཐབས་ལམ་གསར་བ་འཚོ་སྙེག་བྱེད་པ་བཅས་ལས།དཔོན་རིགས་ཀྱིས་ཁེ་དབང་གང་བྱུང་དུ་སྤྱོད་པར་བཀག་འགོག་བྱེད་ཐུབ་པ་དང་།རྫོང་ཨུ་ཧྲུའུ་ཅིའི་དཔུང་སྡེ་ལ་ཁོར་ཡུག་ལེགས་པོ་བསྐྲུན་ནས།འཕེལ་རྒྱས་ལ་སྐུལ་འདེད་དང་།ལས་དོན་བསྒྲུབ་པའི་ཁོར་ཡུག་བཟང་པོ་བསྐྲུན་པ།དྭངས་གཙང་གི་སྒོ་ནས་གཞུང་དོན་སྒྲུབ་པའི་ཆབ་སྲིད་ཀྱི་རྣམ་པ་ལེགས་པོ་དེ་བསྐྲུན་ཐུབ་བོ་ཞེས་གསུངས་འདུག